Bougainvillea
Store norske leksikon,Biologi,Planteriket,Dekkfrøete planter,Tofrøbladete planter,Nellikordenen,Mirakelblomstfamilien
Bougainvillea er en tropisk planteslekt i mirakelblomstfamilien, Nyctaginaceae. Det er 18 arter i slekta og de fleste er slyngplanter eller lianer som klatrer ved hjelp av stengeltorner. Slektene finnes opprinnelig i sentrale deler av Sør-Amerika, men flere arter dyrkes over hele verden i varme og tempererte strøk som prydplanter.
Den mest brukte arten er Bougainvillea spectabilis, som stammer fra Brasil. Den har små, uanselige blomster, men blomsterstandene er omgitt av tre store, sterkt fargede svøpblad, fiolette eller røde i mange sjatteringer. Dette er en meget populær prydbusk i tropene og i varmere strøk av den tempererte sonen.Slekta har fått navn etter den franske oppdagelsesreisende Louis Antoine de Bougainville. Les mer i Store norske leksikon mirakelblomster